open-index/open-wikipedia-markdown huggingface dataset:
மலேசியத் திரைப்படத்துறை

**மலேசியத் திரைப்படத்துறை** (Cinema of Malaysia) என்பது மலேசிய நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இங்கு தமிழ், மலாய், மாண்டரின், ஆங்கிலம் மற்றும் கண்டோனீயம் மொழிகளில் திரைப்படங்கள் தயாரிக்கப்படுகின்றது.

மலேசியத் திரைப்படத்துறை ஆண்டுதோறும் சுமார் 60 திரைப்படங்களைத் தயாரிக்கிறது. ஆண்டு தோறும் தேசிய அளவில் 'மலேசியத் திரைப்பட விழா' என்ற விருது விழா கொண்டாடுகிறது. மலேசியாவில் சுமார் 150 திரையரங்குகள் உள்ளன, இது உள்ளூர் படங்கள் மட்டுமல்ல வெளிநாட்டு படங்களையும் திரையிடுகின்றது. வெளிநாட்டு திரைப்பட தயாரிப்பாளர்கள் மலேசியாவில் படம்பிடிக்க மற்றும் இணை தயாரிப்பு முயற்சிகளை மேற்கொள்ள வரவேற்கப்படுகிறார்கள். இதனால் உள்ளூர் கலைஞர்கள் மற்றும் தொழில்நுட்ப வல்லுநர்கள் வெளிப்பாடு மற்றும் அனுபவத்தைப் பெறுவதற்கான வாய்ப்பைப் பெறுகின்றனர். இதன் காரணமாக  சர்வதேச அளவில் பிரபலமாக மலேசிய நடிகர்களான மைக்கேல் யோ மற்றும் ஹென்றி கோல்டிங் உள்ளனர்.

## வரலாறு
மலேசியத் திரைப்படத்துறையின் தோற்றம் 1933 ஆம் ஆண்டில் 'லீலா மஜ்னுனு' என்ற திரைப்படத்துடன் தொடங்கியது. இது இரண்டு பாரசீக காதலர்களின் கதையை அடிப்படையாகக் கொண்டது. பி.எஸ். ராஹான்ஸ் என்பவர் இயக்க, மற்றும் சிங்கப்பூரைச் சேர்ந்த பம்பாய்  மோட்டிலால் கெமிக்கல் நிறுவனம் தயாரித்தது.

இந்த திரைப்படத்தின் வெற்றியைக் கவனித்த ரன் ரன் மற்றும் ரன் மீ ஷா என்ற இரண்டு சகோதரர்கள் 1937 ஆம் ஆண்டில் சாங்காயில் இருந்து சில திரைப்பட தயாரிப்பு உபகரணங்களை இறக்குமதி செய்து, சிங்கப்பூரில் உள்ள ஆம்பாஸ் சாலையில் உள்ள அவர்களின் சிறிய திரைப்படவளாகத்தில் மலாய் மொழித் திரைப்படங்களைத் தயாரிக்க தொடங்கினர். இருப்பினும 1941 இல் ஜப்பானிய படையெடுப்பு காரணமாக அவர்களால் ஐந்து அல்லது ஆறு திரைப்படங்களை மட்டுமே தயாரிக்க முடிந்தது.

## மலேசியத் தமிழ்த் திரைப்படத்துறை
ஜகாட் என்ற திரைப்படம் மலேசியாவில் மிக வெற்றிகரமான படம் ஆகும். இந்தத் திரைப்படம்  2016 ஆம் ஆண்டில் சிறந்த மலேசிய திரைப்பட விருதை வென்றது.

## மேற்கோள்கள்

## வெளி இணைப்புகள்
* Criticine Malaysia  - Malaysia page of Southeast Asian Cinema journal
* A-Z of Malaysian film posters 

பகுப்பு:மலேசிய அமைப்புகள்
பகுப்பு:ஆசியத் திரைப்படத்துறை
முப்புளோரோசல்பேட்டு

**முப்புளோரோசல்பேட்டு** *(Triluorosulfate)* என்பது SO2F3− என்ற மூலக்கூற்று வாய்ப்பாட்டால் விவரிக்கப்படும் ஒரு அயனியாகும்.  முப்புளோரோசல்பேட்டு என்ற இச்சொல் தெளிவற்ற முறையில் மூன்று புளோரோசல்பேட்டு அயனிகளைக் குறிப்பதாகவும் உள்ளது. சிலர் முப்புளோரோமெத்தில் சல்பேட்டு அயனியையும் இச்சொல் குறிப்பதாக எடுத்துக் கொள்கின்றனர்.  

## பண்புகள்
முப்புளோரோசல்பேட்டு அயனி C2v  சீரொழுங்குடன் கூடிய  சிதைந்த முக்கோண இருபட்டைக்கூம்பு வடிவத்தைக் கொண்டுள்ளது. நடுக்கோட்டில் இரண்டு ஆக்சிசன் அணுக்கள் 143.2 பைக்கோ மீட்டர் நீளமுடைய கந்தகத்துடன் பிணைந்துள்ளன. நடுக்கோட்டின் மீதுள்ள புளோரின் அணு 157.9 பைக்கோ மீட்டர் நீளம் கொண்டுள்ளது. பட்டைக்கூம்பின் உச்சியிலுள்ள மற்ற இரண்டு புளோரின் அணுக்கள் 168.5 பைக்கோமீட்டர் நீளம் கொண்டு  ∠FSF புள்ளிகளுக்கிடையே 165.2 பாகை கோணத்தை  உண்டாக்குகின்றன.   
## பட்டியல்

## மேற்கோள்கள்

பகுப்பு:கந்தகச் சேர்மங்கள்
பகுப்பு:புளோரின் சேர்மங்கள்
பகுப்பு:சல்பேட்டுகள்
பைரோசு தஸ்தூர்

**பைரோசு தஸ்தூர்** (**Firoz Dastur**) (30 செப்டம்பர் 1919 - 9 மே 2008) மேலும் பெரோசு தஸ்தூர் என்றும் அழைக்கப்படும் இவர் ஓர் இந்தியத் திரைப்பட நடிகரும், இந்திய பாரம்பரிய இசையில் கிரானா கரானாவில் (பாடும் பாணி) குரலிசைக் கலைஞருமாவார்.

## தொழில்
1930களில் இந்தியத் திரையுலகில் பணியாற்றிய தஸ்தூர், 'வாடியா மூவிடோன்' தயாரித்த சில படங்களிலும் பிற தயாரிப்புகளிலும் நடித்தார். 1933 ஆம் ஆண்டில், ஜே. பி. ஹெச். வாடியாவின் கீழ் வாடியா மூவிடோன் அதன் முதல் பேசும் திரைப்படத்தை வெளியிட்டபோது, *லால்-இ-யமான்* என்ற படத்தில் குழந்தை நடிகராக  பாடல்களை பாடினார். ஆனாலும் இந்திய பாரம்பரிய இசையே இவரது முதல் விருப்பமாக இருந்தது.

இவர் சவாய் கந்தர்வனின் சீடராக இருந்தார். கந்தர்வனின் மற்ற சீடர்களான பீம்சென் ஜோஷி மற்றும் கங்குபாய் ஹங்கல், ஆகியோருடன் 80களின் பிற்பகுதியில் சவாய் கந்தர்வ இசை விழாவில் பல ஆண்டுகளாக ஒரு வழக்கமான கலைஞராக இருந்தார்.

தஸ்தூரின் இசை அப்துல் கரீம் கானின் பாணிக்கு மிக நெருக்கமாக இருந்தது. இவர் பல மாணவர்களுக்கு இசை கற்றுக் கொடுத்தார்.

## இறப்பு
தஸ்தூர் 2008 மே மாதம் மும்பையில் தனது 89 வயதில் சிலகாலம் நோய்வாய்பட்டு இறந்தார்.

## நூலியல்
* 
## குறிப்புகள்

## வெளி இணைப்புகள்
* 
* http://www.chembur.com/anecdotes/fd.htm

பகுப்பு:இந்தித் திரைப்பட நடிகர்கள்
பகுப்பு:2008 இறப்புகள்
பகுப்பு:1919 பிறப்புகள்
கோம்பிடி வடை

**கோம்பிடி வடை** (Kombdi vade) என்பது  இந்திய மாநிலமான மகாராட்டிராவில் கொங்கண் பகுதிக்கு சொந்தமான ஒரு உணவாகும். இது ஒரு பாரம்பரிய கோழி கறி (எலும்புகள் கொண்ட கோழி துண்டுகள் உட்பட), வடை (அரிசி மாவு  எப்போதாவது கோதுமை, கேழ்வரகு மாவினால் செய்யப்படுவதுண்டு), வெங்காயம், எலுமிச்சை சாறு மற்றும் *சோல்காதி* ( தேங்காய் பாலில் இருந்து தயாரிக்கப்படும் குழம்பு) ஆகியவற்றைக் கொண்டுள்ளது. கொங்கணியின் ராய்கட், இரத்தினகிரி மற்றும் சிந்துதுர்க் மாவட்டங்களில் "கட்டாரி" "கௌரி நோன்பு", "தேவ் தீபாவளி" மற்றும் "சிம்கா"  போன்ற நாட்களில் இந்த உணவு முக்கியமாக தயாரிக்கப்படுகிறது. பொதுவாக இந்த உணவு ஆண்டு முழுவதும் குறிப்பாக மும்பை உட்பட மகாராட்டிராவின் கடலோரப் பகுதியில் கிடைக்கிறது.
## குறிப்புகள்

பகுப்பு:சிற்றுண்டி உணவுகள்
அதிராவ் பிராந்தியம்

**அதிராவ் பிராந்தியம்** (*Atyrau Region*,    ,  ,  ; Russian    ) முன்னர் **Gur'yev** (எனப்படும் சோவியத் குர்யெவ்ஸ்காயா ஒப்லாஸ்ட் மாகாணம்), என்பது  கஜகஸ்தானின் பிராந்தியங்களில் ஒன்றாகும். இது நாட்டின் மேற்கில் காஸ்பியன் கடலின் வடகிழக்கில் அமைந்துள்ளது. இதன் தலைநகரம் அதிராவ் நகரமாகும். இந்த நகரில்  142.500 மக்கள் வசிககின்றனர். இப்பிராந்தியததின் மக்கள் தொகை 480,000 ஆகும்.  மக்கள் தொகையில் 80% க்கும் அதிகமானவர்கள் கசக்குகள் ஆவர்.

## வரலாறு
அதிராவ் பிராந்தியத்தின் துரான் தாழ்நிலப் பகுதிகள் பழங்காலத்தின் மல்கர் "ஹன்" வம்சங்களின் தாயகமாக இருந்தது.

## நிலவியல்
118,600 சதுர கிலோமீட்டர் பரப்பளவைக் கொண்ட இந்த பிராந்தியமானது கஜகஸ்தானில் இரண்டாவது மிகச்சிறிய பிராந்தியம் ( துருக்கிஸ்தான் பகுதி மிகச் சிறியது) ஆகும். இது மேற்கில் உருசியா ( அஸ்திரகான் ஒப்லாஸ்ட் ), கிழக்கில் சக கசாக் பகுதிகளான அக்டோபே, தெற்கே மங்கிஸ்டாவ் மற்றும் வடக்கே மேற்கு கஜகஸ்தான் பகுதி ஆகியவற்றின் எல்லையாக உள்ளன. உரால் ஆறு என்பது ஆசியாவிற்கும் ஐரோப்பாவிற்கும் இடையிலான எல்லையாகும். மேலும் உருசியாவிலிருந்து காஸ்பியன் கடலுக்கு இப்பகுதி வழியாக பாய்கிறது. அதாவது மேற்கு அதிராவ் பிராந்தியம் ஐரோப்பாவில் உள்ளது.

இப்பகுதியின் பெரும்பகுதி எண்ணெய் வளமான காஸ்பியன் தாழ்நிலத்தில் அமைந்துள்ளது. டெங்கிஸ் எண்ணை வயல் மற்றும் காஷகன் எண்ணை வயல் போன்ற பகுதிகளில் பல எண்ணெய் கிணறுகள் தோண்டப்பட்டுள்ளன. இதன் ஒரு எண்ணெய் குழாய் இணைப்பு உருசியாவின் குழாய் அமைப்பில் இணைய அட்ராவ் முதல் உருசியாவின் சமாரா வரை செல்கிறது. டெங்கிஸ் எண்ணை வயலில் இருந்து உருசிய கருங்கடல் துறைமுகமான நோவோரோசிஸ்க் வரை ஒரு தனி எண்ணெய் குழாய் செல்கிறது.

## மக்கள் வகைப்பாடு
2020 ஆம் ஆண்டு நிலவரப்படி, அதிராவ் பிராந்தியத்தின் மக்கள் தொகை 645,280 ஆகும். 

இனக்குழுக்கள் (2020): 

* கசாக் : 92.72%
* உருசியர் : 5.14%
* மற்றவர்: 2,14%

## நிர்வாக பிரிவுகள்
இப்பிராந்தியம் ஏழு மாவட்டங்களாகவும், அதிராவ் மாநகரமப் பகுதியாகவும் பிரிக்கப்பட்டுள்ளது. மாவட்டங்கள்: 

## குறிப்புகள்

## வெளி இணைப்புகள்

* அதிகாரப்பூர்வ வலைத்தளம்
பகுப்பு:கசக்கஸ்தானின் பிராந்தியங்கள்
பகுப்பு:Coordinates on Wikidata
நா வள்ளி

**நா வள்ளி (**நவம்பர் 10, 1950) என்னும் **வள்ளி சொக்கலிங்கம்** நகரத்தாரியல் ஆய்வாளர் ஆவார்.

## வாழ்க்கைக் குறிப்பு
சிவகங்கை மாவட்டம் கானாடுகாத்தானில் 10.11.1950இல் பிறந்து, காரைக்குடி கி.சொக்கலிங்கம் செட்டியாரின் வாழ்க்கை துணைவி ஆனவர். எம்.ஏ., பி.எட்., டி.இ.ஏ., பட்டங்களை பெற்ற இவர், காரைக்குடி இராமசாமி தமிழ் கல்லூரியில் முதல்வராக பணியாற்றி ஓய்வு பெற்றவர்.

தமிழ்ப் பல்கலைக்கழகத்தின் குறுகிய கால ஆய்வுத் திட்டத்தின் கீழ் **'சிற்பக்கலையின் சிறப்பும் சிற்பக்கலைக்கு முகவையின் பங்கும்**' என்ற ஆய்வைச் செய்துள்ளார். இவர் எழுதிய **'திருப்பத்தூர்**' என்னும் நூல் தொல்பொருள் ஆய்வுத் துறையால் வெளியிடப் பெற்றுள்ளது.

**'நகரத்தாரின் அறப்பணிகள்**' என்ற தலைப்பில் ஆய்வு செய்து மதுரை காமராசர் பல்கலைக்கழகத்தில் முனைவர் பட்டம் பெற்றுள்ளார்.

சிற்பக்கலை, கல்வெட்டு மற்றும் நாட்டுக்கோட்டை நகரத்தார்கள் தொடர்பான பல கட்டுரைகளை எழுதியுள்ளார்.

## எழுதிய நூல்கள்
1.திருப்பத்தூர்(1981), தமிழ் நாடு அரசு தொல்லியல் துறை.

2. நகரத்தாரின் அறப்பணிகள்(2001), கிருஷ்ணா பதிப்பகம், காரைக்குடி.

3. காளையார்கோவில் புராணம் உரைச் சுருக்கம் (2015)

4. கோவிலூர்ப் புராணம் விளக்க உரை (2014), கோவிலூர் மடாலயம்.

## மேற்கோள்கள்

பகுப்பு:தமிழக எழுத்தாளர்கள்
பகுப்பு:1950 பிறப்புகள்
பகுப்பு:சிவகங்கை மாவட்ட மக்கள்
சோலா பட்டுரா

**சோலா பட்டுரா** (*Chole Bhature*: ) என்பது வட இந்தியாவில் தோன்றிய ஒரு உணவு வகையாகும். இருப்பினும், இந்தியாவில், தில்லியில் இது மிகவும் பிரபலமாக இருக்கிறது. இது கொண்டைக் கடலையுடன் தயாரிக்கப்பட்ட மசாலா (சன்னா மசாலா) மற்றும் மைதாவைக் கொண்டு தயாரிக்கப்பட்ட பூரி ஆகியவற்றின் கலவையாகும்.  இது கிழக்கு உத்தரப் பிரதேசத்தில் தோன்றிய உணவு. பாக்கித்தானில் காலை உணவாக இந்த உணவு மிகவும் பிரபலமானது.  சோலா பட்டுரா மற்றும் அல்வா பூரி ஆகியவற்றின் முக்கிய வேறுபாடு என்னவென்றால், அல்வா பூரி அல்வாவுடன் கூடுதலாக வழங்கப்படுகிறது.

சில நேரங்களில் லஸ்ஸியுடன் காலை உணவாக உண்ணப்படுகிறது. இது தெரு உணவு அல்லது முழுமையான உணவாகவும் இருக்கலாம். மேலும் வெங்காயம், ஊறுகாய் தயாரிக்கப் பயன்படும் கேரட், பச்சை சட்னி அல்லது ஊறுகாய் ஆகியவற்றுடன் பரிமாறப்படும்.

## அல்வா பூரி

அல்வா பூரி என்பது இந்திய துணைக் கண்டத்தின் வேர்களைக் கொண்ட ஒரு பாக்கித்தானின் உணவாகும்.  இந்தியாவில் சோலா பட்டுரா என்று அழைக்கப்படும் இந்த உணவில் அல்வாவுடன் கொண்டைக்கடலை மசாலா அல்லது பூரி/பாஜியுடன் உண்ணப்படுகிறது. குறிப்பாக இது பாக்கித்தான், இந்தியா மற்றும் வங்காளதேசம் போன்ற பகுதிகளின் உணவுகளில் பிரபலமாக இருக்கிறது.  

இந்த உணவு இந்திய துணைக் கண்டத்தின் வடக்குப் பகுதிகளில், முக்கியமாக உத்தரபிரதேசத்தில் தோன்றியது. நேபாளத்தின் அடிவாரப் பகுதியான தெராய் பிராந்தியத்திலும், குறிப்பாக மதேசி சமூகத்திலும் இந்த உணவு பிரபலமாக உள்ளது. இது உத்தரப்பிரதேசம், அரியானா, பஞ்சாப், ஜம்மு, இமாச்சலப் பிரதேசம், உத்தராகண்டம், பீகார் மற்றும் மத்தியப் பிரதேசம் போன்ற இந்திய மாநிலங்களில் இந்துக்கள் மற்றும் சீக்கியர்களால் பிரசாதமாக வழங்கப்படுகிறது. அல்வா பூரி எல்லா நேரங்களிலும் சாப்பிடப்படுகிறது. ஆனால் இது பொதுவாக காலை உணவாகாவோ அல்லது  தாமதமான காலை உணவாகவோ இருக்கிறது. பாக்கித்தானில் நிகாரி மற்றும் அல்வா பூரி ஆகியவைகளை காலை உணவில் சேர்ப்பது லாகூர் மற்றும் கராச்சியில் உள்ள மக்களிடையே பிரபலமானது.

## குறிப்புகள்

பகுப்பு:பஞ்சாபி உணவு வகைகள்
பகுப்பு:இந்திய உணவுகள்
சக்கினாலு

**சக்கினாலு** (Sakinalu) என்பது இந்தியாவின் தெலங்கானாவின் வடக்கு பிராந்தியத்தில் தயாரிக்கப்படும் ஒரு சிறப்பு வகை சிற்றுண்டியாகும். இது எண்ணெயில் பொரித்த அரிசி  மாவுடன் கலந்து வட்டமாகச் செய்யப்படுகிறது.   இது மகர சங்கராந்தி பண்டிகையின் போது தயாரிக்கப்படுகிறது.  மணமகளின் பெற்றோர்களால் மணமகனின் பெற்றோருக்கு இது வழங்கப்படுகிறது. 

## தேவையான பொருட்கள்
சிறிய அளவிலான மசாலா, எள், ஓம விதைகள், மற்றும் உப்பு சேர்த்து பதப்படுத்தப்பட்ட அரிசி மாவுடன் சக்கினாலு தயாரிக்கப்படுகிறது.

## சொற்பிறப்பியல்
"சக்கினாலு" என்ற சொல் "சக்கினாமு" என்பதிலிருந்து தோன்றியதாக நம்பப்படுகிறது. இது "சக்ரம்" என்பதை அடிப்படையாகக் கொண்டது. அதாவது சக்கரம் அல்லது வட்டம் . அதன் வட்ட வடிவமே இதற்குக் காரணம். மகர சங்கராந்தியின் போது உழவின் புதிய நெல் அறுவடை செய்யப்படும் போது உழவர் சமூகம் இந்த பாரம்பரிய திருவிழா உணவைத் தயாரிக்கிறது.

## தரம்
இது தெலங்கானா பாரம்பரிய விழா உணவுகளில் ஒன்றாக அங்கீகரிக்கப்பட்டுள்ளது.

## குறிப்புகள்

## வெளி இணைப்புகள்
* Preparation
பகுப்பு:இந்திய நொறுக்குத்தீனி வகைகள்
சிந்துதுர்க் கோட்டை

**சிந்துதுர்க் கோட்டை** (Sindhudurg Fort) என்பது மேற்கு இந்தியாவில் மகாராட்டிரக் கடற்கரையிலிருந்து சற்று தொலைவில் அரேபிய கடலில் ஒரு தீவை ஆக்கிரமித்துள்ள வரலாற்று கோட்டையாகும் . இந்த கோட்டையை  பேரரசர் சத்ரபதி சிவாஜி கட்டினார். மும்பைக்கு தெற்கே 450 கிலோமீட்டர் (280 மைல்) தொலைவில் மகாராட்டிராவின் கொங்கண் பகுதியில் உள்ள சிந்துதுர்க் மாவட்டத்தில் உள்ள மால்வான் நகரின் கரையில் இந்த கோட்டை அமைந்துள்ளது.  இது ஒரு பாதுகாக்கப்பட்ட நினைவுச்சின்னமாகும். 

## வரலாறு
இந்தக் கோட்டை 17 ஆம் நூற்றாண்டின் மராட்டிய பேரரசின் ஆட்சியாளரான சத்ரபதி சிவாஜியால் கட்டப்பட்டது. இதன் முக்கிய நோக்கம் வெளிநாட்டினரின் (ஆங்கிலம், டச்சு, பிரஞ்சு மற்றும் போர்த்துகீசிய வணிகர்கள்) அதிகரித்து வரும் செல்வாக்கை எதிர்ப்பதும், ஜஞ்சிராவின் சித்திகளின் எழுச்சியைக் கட்டுப்படுத்துவதும் ஆகும்.  இதன் கட்டுமானத்தை 1664 இல் இரோஜி இந்தூல்கர் என்பவர் மேற்பார்வையிட்டார். குர்தே தீவு என்று அழைக்கப்படும் ஒரு சிறிய தீவில் இந்த கோட்டை கட்டப்பட்டது.

## கட்டமைப்பு விவரங்கள்
சத்திரபதி சிவாஜி இந்த கோட்டையை கட்ட 200 வதேரா மக்களை அழைத்து வந்தார். 4,000 பவுண்டுகளுக்கு மேற்பட்ட ஈயம் பயன்படுத்தப்பட்டது. மேலும், அடித்தள கற்கள் உறுதியாக போடப்பட்டன. 1664 நவம்பர் 25 அன்று கட்டுமானப் பணிகள் தொடங்கப்பட்டன. மூன்று ஆண்டுகளில் (1664-1667) கட்டப்பட்ட கடல் கோட்டை 48 ஏக்கர் பரப்பளவில், இரண்டு மைல் (3 கி.மீ) நீளமுள்ள கோபுரமும், 30 அடி (9.1 மீ) உயரமும் 12 அடி (3.7 மீ) தடிமன் சுவர்களும் கொண்டது.  பிரம்மாண்டமான சுவர்கள் எதிரிகள் நெருங்காமல் இருப்பதற்கும் அரேபிய கடலின் அலைகளைத் தடுப்பதற்கும் வடிவமைக்கப்பட்டுள்ளன. பிரதான நுழைவாயில் யாரும் வெளியில் இருந்து உட்புக முடியாத வகையில் மறைக்கப்பட்டுள்ளது.

கோட்டையை கைவிட்டதிலிருந்து பல நிரந்தர குடியிருப்பாளர்கள் தங்கள் வாழ்வாதாரத்தை இழந்துள்ளனர். பெரும்பாலானவர்கள் போதுமான வேலைவாய்ப்புகள் இல்லாததால் வெளியேறுகிறார்கள். ஆனால் அவர்களது குடும்பம் கோட்டையில் உள்ளது. அதிக அலைகள் காரணமாக மழைக்காலங்களில் சுற்றுலா பயணிகளுக்காக கோட்டை மூடப்பட்டுள்ளது.

## புகைப்படங்கள்

படிமம்:Sindhudurg Fort Concealed Entrance.JPG|கோட்டையின் பிரதான நுழைவு வாயில்
படிமம்:Sindhudurg Fort Entrance.JPG|கோட்டையின் பிரதான நுழைவு வாயில்


## மேலும் காண்க
* இந்தியாவில் உள்ள கோட்டைகளின் பட்டியல்

## குறிப்புகள்

பகுப்பு:Coordinates on Wikidata

பகுப்பு:மகாராட்டிர கோட்டைகள்
பகுப்பு:சிந்துதுர்க் மாவட்டம்
பகுப்பு:இந்தியாவிலுள்ள கோட்டைகள்
குனோங் காடிங் தேசிய பூங்கா

**குனோங் காடிங் தேசிய பூங்கா** (மலாய்: *Taman Negara Gunung Gading*; ஆங்கிலம்: *Gunung Gading National Park*) என்பது மலேசியாவின் சரவாக், கூச்சிங் பிரிவில் உள்ள ஒரு தேசிய பூங்காவாகும். கூச்சிங் நகரில் இருந்து சுமார் இரண்டு மணிநேரப் பயணத்தில் இந்தப் பூங்கா அமைந்துள்ளது, 

ராஃப்லீசியா பூவை பூப்பதைக் காண இது ஒரு பிரபலமான இடமாகும். ராபிளீசியா மலர்களைப் பாதுகாப்பதற்கு ஒரு பாதுகாப்பு மண்டலமாக 1984-ஆம் ஆன்டு அறிவிக்கப்பட்டது. 

எனினும் 10 ஆண்டுகளுக்குப் பிறகு, 1994-ஆம் ஆண்டில் பார்வையாளர்களுக்காகத் திறக்கப்பட்டது. இந்தப் பூங்காவில் 965 மீட்டர் உயரத்தில் ஏராளமான மலையேறும் பாதைகள் உள்ளன.

## வெளி இணைப்புகள்

* கூச்சிங் சரவாக்கில் உள்ள குனோங் காடிங் தேசிய பூங்கா
* குனோங் காடிங் தேசிய பூங்கா - சரவாக் வனவியல் கழகம்

## குறிப்புகள்

பகுப்பு:மலேசியாவில் உள்ள தேசியப் பூங்காக்கள்
பகுப்பு:மலேசியப் பூங்காக்கள்
பகுப்பு:சரவாக்
பகுப்பு:IUCN வகை II
எகிப்தில் இந்தியர்கள்

**எகிப்தில் இந்தியர்கள்** (Indians in Egypt) ஒரு சிறிய சமுதாயமாகும். இந்திய நாட்டவர்கள் மற்றும்  எகிப்தியர்கள், அத்துடன் இந்திய வம்சாவளியைச் சேர்ந்த எகிப்திய குடிமக்கள் ஆவர். பெரும்பாலான இந்திய குடியிருப்பாளர்கள் முதல் நிலை வேலைகளைக் கொண்டுள்ளனர். பெரும்பான்மையானவர்கள் எண்ணெய் மற்றும் எரிவாயு, வங்கி மற்றும் தகவல் தொழில்நுட்பத் துறையில் பன்னாட்டு நிறுவனங்களில் பணிபுரியும் தொழில் வல்லுநர்களாக உள்ளனர். இவர்கள் முக்கியமாக உயர்ந்த பதவிகளில் உள்ளவர்களாகவும், பொதுவாக அவர்கள் குறைந்தபட்சம் முப்பதுகளில் இருப்பவர்களாகவும் தங்கள் குடும்பங்களுடன் வசிப்பவர்களாகவும் இருக்கின்றனர். எகிப்தில் உள்ள பொதுத்துறை நிறுவனங்கள் அல்லது முழுக்க முழுக்க தனியார் துணை நிறுவனங்கள் அல்லது அலுவலகங்களில்  சுமார் 300 இந்திய நிறுவனங்கள் தற்போது உள்ளன. விப்ரோ, மஹிந்திரா & மஹிந்திரா, ஜிண்டால்ஸ் மற்றும் டாடாஸ் ஆகியவை எகிப்தில் முதலீடுகளைக் கொண்ட சிறந்த இந்திய நிறுவனங்களில் சில ஆகும்.

2011 எகிப்திய புரட்சியின் போது, பல இந்தியர்கள், பெரும்பாலும் பெண்கள் மற்றும் குழந்தைகள், நாட்டில் பரவி வரும் நெருக்கடியால் இந்தியா திரும்பினர். நெருக்கடியின் போது சில இந்திய சுற்றுலா பயணிகள் ஷர்ம்-எல்-ஷேக்கில் சிக்கிக்கொண்டனர். அமைதியின்மை தொடங்கியதிலிருந்து எந்தவொரு இந்தியனும் காயமடைந்ததாக அல்லது தாக்கப்பட்டதாக எந்தத் தகவலும் இல்லை. அமைதியின்மை இருந்தபோதிலும், பல இந்திய நிறுவனங்கள் இயல்பான நடவடிக்கைகளைத் தொடர்கின்றன.

## குறிப்புகள்

## வெளி இணைப்புகள்

* 

பகுப்பு:உலக நாடுகளில் இந்தியர்கள்
ஆப்கானித்தானின் தேசிய சின்னம்

**[[ஆப்கானித்தான்|ஆப்கானித்தானின்]] தேசிய சின்னம்** 20 ஆம் நூற்றாண்டின் தொடக்கத்தில் இருந்து ஆப்கானிஸ்தானின் கொடியில் ஏதோ ஒரு வடிவத்தில் தோன்றியுள்ளது.

சின்னத்தின் சமீபத்திய அவதாரத்தில் அரபியில் ஷாஹாதாவின் கல்வெட்டு உள்ளது. அதன் கீழே ஒரு மிஹ்ராப் மற்றும் மின்பார் அல்லது பிரசங்கத்துடன் கூடிய மசூதியின் உருவம் உள்ளது. ஆப்கானித்தானைக் குறிக்கக் கூடிய மசூதியில் இணைக்கப்பட்டுள்ள இரண்டு கொடிகள்,  மசூதிக்கு அடியில் தேசத்தின் பெயரைக் குறிப்பிடும் ஒரு கல்வெட்டு உள்ளது. மசூதியைச் சுற்றி கோதுமைக் கதிர்கள் உள்ளன. அதன் அடியில், சூரிய ஹிஜ்ரி ஆண்டு 1298 (கிரிகோரியன் நாட்காட்டியில் 1919), ஆப்கானிஸ்தான் பிரித்தானிய செல்வாக்கிலிருந்து சுதந்திரம் பெற்ற ஆண்டு இடம் பெற்றுள்ளது.

## வரலாறு

படிமம்:Emblem of Afghanistan (1901-1919).svg|ஆப்கானித்தான் எமிரேட்(1901-1919)
படிமம்:Emblem of Afghanistan (1919-1926).svg|ஆப்கானித்தான் எமிரேட் (1919-1926)
படிமம்:Emblem of Afghanistan (1926-1928).svg|ஆப்கானித்தான் இராச்சியம்]] (1926-1928)
படிமம்:Emblem of Afghanistan (1928-1929).svg|ஆப்கானித்தான் இராச்சியம் (1928-1929)
படிமம்:Emblem of Afghanistan (1929).svg|ஆப்கானித்தான் எமிரேட் (1929)]]
படிமம்:Emblem of Afghanistan (1931–1973).svg|ஆப்கானிஸ்தான் இராச்சியம் (1931-1973)
படிமம்:Afghanistan arms 1973-1974.svg|ஆப்கானித்தான் குடியரசு (1973-1974)
படிமம்:Emblem of Afghanistan (1992-1996).svg|இசுலாமிய அரசு ஆப்கானித்தான் (1992-2002, ஐக்கிய நாடுகள் சபையால் அங்கீகரிக்கப்பட்டது)
படிமம்:Emblem of Afghanistan (2002-2004).svg|இடைக்கால இசுலாமிய அரசு ஆப்கானிஸ்தான் (2002-2004)
படிமம்:Emblem of Afghanistan (2004–2013).svg|ஆப்கானித்தான் இசுலாமிய குடியரசு (2004–2013)


## குறிப்புகள்

## வெளி இணைப்புகள்

* ஆப்கானிஸ்தான் தேசிய சின்னம்

பகுப்பு:அரபு மொழி வார்த்தைகளைக் கொண்ட கட்டுரைகள்
யாம்பில் பிராந்தியம்

**ஜம்பில் பிராந்தியம்** (*Jambyl Region*,       , جامبىل) என்பது கஜகஸ்தானின் ஒரு பிராந்தியம் ஆகும். இதன் தலைநகரம் தாராஸ் நகரமாகும். இப்பிராந்தியத்தின் மக்கள் தொகை 1,000,000 ஆகும். தலை நகரின் மக்கள் தொகை 335,100 என்று உள்ளது. இப்பிராந்தியம் கிர்கிஸ்தானின் எல்லையில் உள்ளது. மேலும் இது உஸ்பெகிஸ்தானுக்கு மிக அருகில் உள்ளது. இந்த மாகாணத்தின் அண்டை மாகாணங்களாக கரம்பண்டா பிராந்தியம் (வடக்கே), துர்கிஸ்தான் பிராந்தியம் (மேற்கில்), அல்மாட்டி பிராந்தியம் (கிழக்கில்) ஆகிய மூன்று மாகாணங்கள் உள்ளன. மாகாணத்தின் மொத்த பரப்பளவு  ஆகும். இந்த மாகாணம் இதன் வடகிழக்கில் பால்காஷ் ஏரியின் எல்லையாக உள்ளது. 

## மக்கள் வகைப்பாடு
2020 ஆம் ஆண்டு நிலவரப்படி, ஜம்பில் பிராந்திய மக்கள் தொகையானது 1,130,099 என்று இருந்த‍து. 

இனக்குழுக்கள் (2020): 

* கசக்குகள் : 72.81%
* உருசியர் : 9.60%
* டங்கன் : 5.29%
* துருக்கியர் : 3.07%
* உஸ்பெக்கியர் : 2.54%
* மற்றவர்: 6.69%

## நிர்வாக பிரிவுகள்
இந்த மாகாணம் நிர்வாக ரீதியாக பத்து மாவட்டங்களாகவும், தாராஸ் நகரப் பகுதியாகவும் பிரிக்கப்பட்டுள்ளது. 

# பேசாக் மாவட்டம்
# ஜம்பில் மாவட்டம்
# கோர்டே மாவட்டம்
# மெர்கி மாவட்டம்
# மொயின்கும் மாவட்டம்
# சரிசு மாவட்டம்
# ஷு மாவட்டம்
# தலாஸ் மாவட்டம்
# துரார் ரிஸ்குலோவ் மாவட்டம்
# ஜுவாலி மாவட்டம்

ஜனதாஸ், கரட்டாவு, ஷு, மற்றும் தாராஸ் ஒரு நகரத்தின் நிர்வாக அந்தஸ்தைக் கொண்டுள்ளன. 

## பொருளாதாரம்
மாகாணத்தின் முக்கியமான தொழில்களில் பாறை பாஸ்பேட் சுரங்கம் ( கரடாவைச் சுற்றி) உள்ளது. கஜகஸ்தானின் நன்செய் வேளாண்மையின் முக்கியமான பகுதிகளில் ஒன்றாக சு நதி பள்ளத்தாக்கு உள்ளது.

## காட்சியகம்

படிமம்:E7830-Shu-steppe.jpg|ஷு நகரின் வடக்கே உள்ளு புல்வெளிகள்
படிமம்:E7860-Korday-entering-KZ.jpg| ஜம்பில் மாகாணத்தின் நுழைவாயிலான கோர்டே பாலம்


## குறிப்புகள்

## வெளி இணைப்புகள்

* அதிகாரப்பூர்வ வலைத்தளம் (ரஷ்ய மொழியில்) 
பகுப்பு:கசக்கஸ்தானின் பிராந்தியங்கள்
பகுப்பு:Webarchive template wayback links
பகுப்பு:Coordinates on Wikidata
வடக்கு கசக்கிசுத்தான் பிராந்தியம்

**வடக்கு கஜகஸ்தான் பிராந்தியம்** (*North Kazakhstan Region*,      ) என்பது கஜகஸ்தானின் ஒரு பிராந்தியம் ஆகும். இதன் தலைநகரம் பெட்ரோபாவ்ல் ஆகும், இந்த நகரத்தின் மக்கள் தொகை 193,300 என்றும், மாகாணத்தின்  மக்கள் தொகை 558 700 என்றும் உள்ளது.  இப்பிராந்தியம் வடக்கே உருசியாவை ( ஓம்ஸ்க் ஒப்லாஸ்ட், குர்கன் ஒப்லாஸ்ட் மற்றும் தியுமென் ஒப்லாஸ்ட் ) எல்லையாக கொண்டுள்ளது. பிற திசைசகளில்  கஜகஸ்தானின் மூன்று பிராந்தியங்களை எல்லையாகக் கொண்டுள்ளது: இதன் தெற்கே அக்மோலா பிராந்தியமும், கிழக்கில் பாவ்லோடர் பிராந்தியமும், மேற்கில் கொஸ்தானே பிராந்தியத்தையும் எல்லைகளாக கொண்டுள்ளது. இப்பிராந்தியபத்தின் பரப்பளவு   ஆகும், இது கஜகஸ்தானின் பிராந்தியங்களில் நான்காவது சிறிய பிராந்தியம் ஆகும். இர்டிஷ் ஆற்றின் துணை ஆறான இஷிம் (எசில்) ஆறு கராகண்டி பிராந்தியத்திலிருந்து உருசியாவுக்கு வடக்கு கஜகஸ்தான் பிராந்தியம் வழியாக பாய்கிறது.

## மக்கள் வகைப்பாடு
thumb|500x500px|

தேசிய கட்டமைப்பானது கிராமப்புறம் மற்றும் நகர்ப்புறங்களுக்கு இடையில் கணிசமாக வேறுபடுகிறது. நகர்ப்புறமான பெட்ரோபாவ்லோவ்ஸ்கின் மக்கள் தொகையில் உருசியர்கள் 60.40% ஆகவும், உலிஹானோவ்ஸ்கியில், கசாக் மக்கள் தொகையானது 86.04% ஆகவும் உள்ளது. கஜகஸ்தானில் இப்பகுதியில் தான்  போலந்து மக்கள் பெருமளவு வாழ்கின்றனர்.

இனக்குழுக்கள் (2020): 

* உருசியர்கள் : 49.35%
* கசக்குகள் : 35.29%
* உக்ரேனியர் : 4.06%
* ஜெர்மானியர் : 3.55%
* தாதர் : 2.17%
* மற்றவர்: 5.58%

மேலும், வடக்கு கஜகஸ்தான் பகுதி கஜகஸ்தானில் ஒரு தனித்துவமான பகுதியாக உள்ளது. இப்பிராந்தியத்தின் மக்கள்தொகையில் இயற்கையான சரிவு ஏற்பட்டு வந்த‍து. என்றாலும், 2008 முதல், இயற்கையான மக்கள் தொகை வளர்ச்சி இருந்ததுவருகிறது.

## நிர்வாக பிரிவுகள்
இப்பகுதி நிர்வாக ரீதியாக பதின்மூன்று மாவட்டங்களாகவும் பெட்ரோபாவ்ல் நகரமாகவும் பிரிக்கப்பட்டுள்ளது. 

# அக்காயின் மாவட்டம்
# அக்ஷர் மாவட்டம்
# அயர்டாவ் மாவட்டம்
# எஸில் மாவட்டம்
# காபிட் முசிரெபோவ் மாவட்டம்
# கைசில்ஜார் மாவட்டம்
# மக்ஷான் ஜுமாபேவ் மாவட்டம்
# மம்லியுட் மாவட்டம்
# ஷால் அகின் மாவட்டம்
# தைன்ஷா மாவட்டம்
# திமிரியாசேவ் மாவட்டம்
# உலிகனோவ் மாவட்டம்
# ஜாம்பில் மாவட்டம்

வடக்கு கஜகஸ்தான் பிராந்தியத்தில் பின்வரும் ஐந்து வட்டாரங்கள் நகர அந்தஸ்தைக் கொண்டுள்ளன.  அவை பெட்ரோபாவ்ல், புலாயெவோ, மம்லியுட்கா, செர்ஜியேவ்கா, தைன்ஷா என்பனவாகும்.

## விளையாட்டு
இப்பிராந்தியத்தின் பாண்டி அணி 2016 இல் நடந்த தேசிய வாகையர்சாம்பியன்ஷிப்பில் பங்கேற்றது. https://translate.google.co.uk/translate?hl=en&sl=ru&u=http://www.sports.kz/news/sbornaya-zko-stala-chempionom-kazahstana-po-hokkeyu-s-myachom&prev=search

## வெளி இணைப்புகள்

* அதிகாரப்பூர்வ வலைத்தளம் 

### குறிப்புகள்

பகுப்பு:கசக்கஸ்தானின் பிராந்தியங்கள்
பகுப்பு:Coordinates on Wikidata
நகார் கானா

[thumb| [தில்லி|டெல்லியின் ஃபதேபூர் சிக்ரி அருகே நகார் கானா.]]
[thumb| [இலக்னோ|லக்னோவின் பரா இமாம்பராவில் *நெளபத் கானா* .]]
[thumb| [புரூக்ளின் அருங்காட்சியகம்|ப்ரூக்ளின் அருங்காட்சியகத்தின் மிர்சா தக்கானி நபுத் கானின் உருவப்படம்]]
**நகார் கானா** (    ,    ) அல்லது நெளபத் **கானா** (இந்தி: नौबत Ur, உருது:  ) என்பது விழாக்களின் போது வரைதலுக்கான வீடு அல்லது பல்லியக் கூடம் என்பதற்கான ஒரு சொல் ஆகும். இந்தப் பெயருக்கு *டிரம்* (நகார் / நெளபாத்) - *வீடு* (கானா) என்று பொருள்.  அவை முகலாய கட்டிடக்கலைக்கு ஒரு தனித்துவமான அடையாளமாகும். மேலும் இந்தியா, பாக்கிஸ்தான் மற்றும் அருகிலுள்ள நாடுகளில் அவற்றின் செல்வாக்கின் கீழ் கட்டப்பட்டுள்ளன. 
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (October 2017)">மேற்கோள் தேவை</span>]]* &#x5D;
பிஸ்மில்லாஹ் கானின் குடும்ப தலைமுறைகளின் செனாய்  இசை அரண்மனைகள்  முதல்  கிராமப்புறம் வரை கேட்க ஏதுவாக இருந்தது.
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (March 2014)">மேற்கோள் தேவை</span>]]* &#x5D;

## முக்கிய இடங்கள்

### செங்கோட்டை
[thumb| [செங்கோட்டை|செங்கோட்டையில் நகார் கானா]]
டெல்லியின் செங்கோட்டையில் உள்ள நெளபத் கானா என்ற முனையானது பத்து தூண்கள் பாதையின் கிழக்குப் பக்கத்தின் நுழைவாயிலுக்கு அருகில் உள்ளது. இது வேறுபட்ட முனைக்கு அடுத்ததாக அரச பல்லக்குகள் மற்றும் பிற சாதனங்கள் வைக்கப்பட்டன. இது 18 வகையான இசைக் கருவிகளைக் கொண்டிருந்தது, அவை அரச பரிவாரங்களின் ஒரு பகுதியாக அமைந்தன.

இது பொ.ச. 1636 இல் முகலாயர்களால் கட்டப்பட்டது. அவர்களின் ஆதரவின் முடிவில், ஜார்ஜ் ஃபிஷர் என்ற பிரித்தானியர் 1858 ஆம் ஆண்டில் புதிய *ஜில்லா பள்ளிக்கு* (மாவட்ட பள்ளி) அதை மீட்டெடுக்கும் வரை நெளபத் கானா பழுதடைந்த நிலையில் விழுந்து கிடந்தது. கிட்டத்தட்ட ஒரு நூற்றாண்டு காலம் அந்த மாநிலத்தில் இருந்தார். பிரித்தானியாவின் இந்தியப் பேரரசு முடிந்த பிறகு, அந்த இடம் பாழடைந்தது. அமெரிக்க  அறக்கட்டளை அதன் மோசமான நிலை காரணமாக அதைப் பரிசாக எடுக்க மறுத்துவிட்டது. அரசாங்கம் இதை சில காலம் காவல் தலைமையகமாகப் பயன்படுத்தியது, ஆனால் தற்போது அது ஒரு நடுநிலைப் பள்ளியாக செயல்படுகிறது.

சமீபத்தில், அதன் ஒரு பக்கம் இந்தியத் தொல்பொருள் ஆய்வுத் துறையால் வெள்ளை நிறத்தில் (அசல் சிவப்பு நிறத்தில் இருந்து) வண்ணம் பூசப்பட்டது. இதன் காரணமாக சிவப்பு நிறமே அதன் அசல் நிறம் என்று கருதப்படுகிறது.

### தாஜ் மஹால்
தாஜ்மஹால் வளாகத்தில் நகார் கானா உள்ளது.

## குறிப்புகள்

பகுப்பு:கட்டிடக்கலைக் கூறுகள்
பகுப்பு:முகலாயக் கட்டிடக்கலை
பாவ்லோடர் பிராந்தியம்

**பாவ்லோடர் பிராந்தியம்** (*Pavlodar Region*,      ; Russian    ) என்பது கஜகஸ்தானின் ஒரு பிராந்தியம் ஆகும். இப்பிராந்தியத்தின் மக்கள் தொகை 742,475 (2009 மக்கள் கணக்கெடுப்பு)  ஆகும். இது முன்பு  806,983 (1999 மக்கள் கணக்கெடுப்பு) என்று இருந்த‍து.  சமீபத்திய அதிகாரப்பூர்வ மதிப்பீடு (2018 தொடக்கத்தில்) 754,739 ஆகும்.  இதன் தலைநகரம் பாவ்லோடர் நகரம் ஆகும். இந்த நகரானது 2018 ஆம் ஆண்டின் தொடக்கத்தில் 360,014 மக்கள் தொகையைக் கொண்டிருந்தது. 

பாவ்லோடர் பிராந்தியததின் வடக்கே உருசியாவை ( அல்தாய் கிராய், ஓம்ஸ்க் ஒப்லாஸ்ட் மற்றும் நோவோசிபிர்ஸ்க் ஒப்லாஸ்ட் ) எல்லையாகக் கொண்டுள்ளது. மேலும் பின்வரும் கசாக் பிராந்தியங்களையும் எல்லையாகக் கொண்டுள்ளது: அக்மோலா (மேற்கில்), கிழக்கு கஜகஸ்தான் (தென்கிழக்கில்), வடக்கு கஜகஸ்தான் (வடமேற்கில்) ),  கரகந்தா (தெற்கே). நிகிதா குருசேவால் வேளாண் உற்பத்தியைப் பெருக்க அறிமுகப்படுத்தப்பட்ட கன்னி நில சாகுபடி திட்டத்தினால்  பலர், குறிப்பாக உக்ரைனியர் பாவ்லோடருக்கு குடிபெயர்ந்தனர்.

இர்டிஷ் ஆறு சீனாவின் அல்த்தாய் மலைகளில் இருந்து உருசியாவுக்கு இப்பகுதி வழியாக பாய்கிறது; இர்டிஷ்-கரகாண்டா கால்வாய் இப்பகுதியின் மேற்கு பகுதியைக் கடந்து, ஆற்றின் நீரின் ஒரு பகுதியை எகிபாஸ்டுஸ் மற்றும் கராகண்டாவுக்கு எடுத்துச் செல்கிறது.

எகிபாஸ்டுசில் இருந்து 100 கி.மீ தொலைவுக்குள் பயனவுல் தேசிய பூங்கா அமைந்துள்ளது.

## நிர்வாக பிரிவுகள்
இப்பகுதி நிர்வாக *ரீதியாக* பத்து மாவட்டங்களாக ( *அய்டானி* ) மற்றும் பிராந்திய முக்கியத்துவம் வாய்ந்த மூன்று நகரங்களான  பாவ்லோடர், அக்சு மற்றும் எகிபாஸ்டுஸ் என்று பிரிக்கப்பட்டுள்ளது.  மாவட்டங்கள் மற்றும் அவற்றின் மக்கள் தொகை பின்வருமாறு  :

* பாவ்லோடர் பிராந்தியத்தில் உள்ள மூன்று இடங்களுக்கு நகர அந்தஸ்து உள்ளது. இவை பாவ்லோடர், அக்ஸு, எகிபாஸ்டுஸ் ஆகும். 

## மக்கள் வகைப்பாடு
[thumb| இர்டிஷ் மற்றும் [ஓப் ஆறுகள் மற்றும் அவற்றின் படுகைகள்.]]
2020 ஆம் ஆண்டு நிலவரப்படி, பாவ்லோடர் பிராந்தியத்தின் மக்கள் தொகை 752,169 ஆகும். 

இனக்குழுக்கள் (2020): 

* கசக்குகள் : 53.07%
* உருசியர் : 34.91%
* உக்ரேனியர் : 4.18%
* ஜெர்மனியர் : 2.66%
* தாதர் : 1.84%
* மற்றவர்: 3.34%

thumb|500x500px|

## வெளி இணைப்புகள்

* அதிகாரப்பூர்வ பிராந்திய வலைத்தளம்

### குறிப்புகள்
  
பகுப்பு:கசக்கஸ்தானின் பிராந்தியங்கள்
பகுப்பு:Webarchive template wayback links
பகுப்பு:Coordinates on Wikidata
தொழிற்சங்கங்களின் பொதுக்கூட்டமைப்பு (ஈராக்)

**தொழிற்சங்கங்களின் பொது கூட்டமைப்பு** (General Federation of Trade Unions - Iraq) என்பது ஈராக்கில் உள்ள தொழிற்சங்கங்களின் கூட்டமைப்பாகும்.

சதாம் உசேனின் ஆட்சியின் போது, 1986 ஆம் ஆண்டு சட்டமன்றமானது ஈராக்கில் ஜி.எஃப்.டி.யு மட்டுமே சட்டப்பூர்வ தொழிற்சங்கம் என்று நிறுவியது. ஜி.எஃப்.டி.யு பாத் கட்சியுடன் நெருக்கமான ஒத்துழைப்புடன் பணியாற்றியதுடன், பணியிடங்களில் கட்சியின் செல்வாக்கை வலுப்படுத்தவும் பணியாற்றியது. அந்த நேரத்தில் தனியாருக்குச் சொந்தமான பணியிடங்கள் மற்றும் கூட்டு தனியார்-பொது உரிமையுடன் கூடிய பணியிடங்களில் இந்தப் பொதுக்கூட்டமைப்புடன் இணைந்த குழுக்கள் இருந்தன. இந்த அமைப்பு பொது நிறுவனங்களில் அல்லது மாநில நிர்வாகத்தின் கீழான அமைப்புகளில் செயல்படவில்லை. 

## குறிப்புகள்

*  
பகுப்பு:தொழிற்சங்கங்கள்
பிரபா ராவ்

**பிரபா ராவ்** (4 மார்ச் 1935 - 26 ஏப்ரல் 2010) ஒரு இந்திய அரசியல்வாதி ஆவார். தான் இறக்கும் போது ராஜஸ்தான் மாநில ஆளுநராக இருந்தார். சிம்லாவில் 25 சனவரி 2010 அன்று ஊர்மிளா சிங் பொறுப்பேற்ற பின்னர் இமாச்சலப் பிரதேச ஆளுநரிடமிருந்து இடமாற்றம் செய்யப்பட்ட பின்னர் இவர் ராஜஸ்தான் ஆளுநராக நியமிக்கப்பட்டார். ஆரம்பத்தில் ராஜஸ்தான் ஆளுநர் எஸ். கே. சிங் இறந்ததைத் தொடர்ந்து,இவருக்கு ராஜஸ்தான் ஆளுநராக கூடுதல் பொறுப்பு கிடைத்தது, இமாச்சல பிரதேச ஆளுநரின் பொறுப்பும் கிடைத்தது. இவர் 2008 சூலை 19 முதல் இமாச்சல பிரதேசத்தின் ஆளுநராக இருந்தார். இவர், மகாராட்டிரா காங்கிரசு கமிட்டியின் முன்னாள் தலைவராகவும் இருந்தார். இவர் வர்தாவைச் சேர்ந்தவர் ஆவார். இவருக்கு அருண் வாசு என்ற சகோதரர் உள்ளார்.

இவர் மகாராஷ்டிராவில் உள்ள வர்தாவிலிருந்து (மக்களவைத் தொகுதி)  தேர்ந்தெடுக்கப்பட்டார். 1972 ஆம் ஆண்டில் புல்கானில் இருந்து முதல் முறையாக மகாராட்டிரா சட்டமன்றத்திற்கு தேர்ந்தெடுக்கப்பட்டார்.

இவர் ஒரு முன்னாள் விளையாட்டு வீரர் மற்றும் நீளம் தாண்டுதல், உயரம் தாண்டுதல், தடைகள், தட்டு எறிதல் மற்றும் ஓட்டப்பந்தயத்தில் மகாராட்டிரா மாநிலம் சார்பாக விளையாடியிருந்தார். இவர் ஒரு இசைக்கலைஞராகவும் இருந்தார், மேலும் அரசியல் மற்றும் இசையில் முதுகலைப் பட்டம் பெற்றிருந்தார்.

புது தில்லியில் உள்ள ஜோத்பூர் வீட்டில் மாரடைப்பால் பிரபா ராவ் 26 ஏப்ரல் 2010 அன்று இறந்தார். இறக்கும் தருவாயில் ராஜஸ்தானின் இரண்டாவது ஆளுநராக இருந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இமாச்சலப் பிரதேச ஆளுநர்கள்
பகுப்பு:2010 இறப்புகள்
பகுப்பு:1935 பிறப்புகள்
பகுப்பு:13வது மக்களவை உறுப்பினர்கள்
பகுப்பு:மகாராட்டிர சட்டமன்ற பெண் உறுப்பினர்கள்
ஜோதிர்மயீ கங்கோபத்யாய்

**ஜோதிர்மயீ கங்கோபாத்யாய்** (1889-1945) ஒரு பெங்காலி கல்வியாளர், பெண்ணியவாதி மற்றும் பிரம்ம சமாஜ உறுப்பினராக இருந்தவர் ஆவார்.

## ஆரம்ப கால வாழ்க்கை
ஜோதிர்மயீ 1889 சனவரி 25 ஆம் தேதி பிரித்தானிய இந்தியாவின் வங்காள மாகாணத்தில் கொல்கத்தாவில் பிறந்தார். இவரின் தந்தை துவாரகநாத் கங்குலி ஒரு சமூக சீர்திருத்தவாதியும், பிரம்ம சமாஜத்தின் தலைவரும் மற்றும் ஒரு இந்திய தேசியவாதியும் ஆவார். இவரின் தாயார் கடம்பினி தேவி கொல்கத்தா பல்கலைக்கழகத்தில் மருத்துவத்தில் பட்டம் பெற்ற முதல் பெண் மாணவி ஆவார்.

## தொழில்
ஜோதிர்மயீ பிரம்ம பாலிகா ஷிக்ஷாலயாவில் (பிரம்ம பெண்கள் பள்ளி) பட்டம் பெற்றார் மற்றும் கொல்கத்தாவின் பெதூன் கல்லூரியில் இளங்கலைப் பட்டத்தை முடித்தார். 1908 ஆம் ஆண்டில் கொல்கத்தா பல்கலைக்கழகத்தில் தத்துவத்தில் முதுகலைப் பட்டத்தை முடித்தார். இவரும் பெதுன் கல்லூரிப் பள்ளி, ஒடிசாவின் கட்டாக்கில் உள்ள ராவென்ஷா கல்லூரி ஆகியவற்றில் கற்பித்தல் பணியையும் மேற்கொண்டார். இலங்கையில் உள்ள மகளிர் கல்லூரி ஒன்றில் முதல்வராகப் பணியில் சேரும் பொருட்டு இலங்கைக்கு சென்றார். 1920 ஆம் ஆண்டில் இவர் ஜுல்லுண்டூர் கன்யா மகாவித்யாசாலையின் முதல்வராக பணியாற்றினார். 1925 ஆம் ஆண்டில் இவர் பிரம்ம பெண்கள் பள்ளியின் முதல்வராகவும், அடுத்த ஆண்டு வித்யாசாகர் பானி பவனிலும் பணியாற்றினார். இவர் 1929 இல் இலங்கை புத்த கல்லூரியில் சேர்ந்தார். 1920களின் முற்பகுதியில் இவர் ஒத்துழையாமை இயக்கத்தில் சேர்ந்தார்.

ஜோதிர்மமயீ இந்திய தேசிய காங்கிரசுக்கு ஒரு பெண் தன்னார்வப் படையை வளர்த்தார். 1926 ஆம் ஆண்டில் இவர் சமூக சேவைக்கான மாணவர் சங்கத்தைத் தொடங்கினார். இவர் வங்க மாகாண காங்கிரஸ் கமிட்டி மற்றும் சத்தியாக்கிரக இயக்கத்தில் சேர்ந்தார். இவர் மகளிர் சத்தியாகிரக குழுவின் துணைத் தலைவராகப் பணியாற்றினார். 1930 மற்றும் 1932 ஆம் ஆண்டுகளில் சத்தியாக்கிரக இயக்கத்தில் ஈடுபட்டதற்காக இவர் சிறையில் அடைக்கப்பட்டார். இவர் ஆரியஸ்தான் காப்பீட்டு நிறுவனத்தின் நிறுவன உறுப்பினராக இருந்தார். கொல்கத்தா மாநகராட்சிக்கு நகர்மன்ற உறுப்பினராகத் தேர்ந்தெடுக்கப்பட்டார். 1942 ஆம் ஆண்டில் இவர்  வெள்ளையனே வெளியேறு இயக்கத்தில்  பங்கேற்றமைக்காக கைது செய்யப்பட்டார்.

## இறப்பு
ராமேஸ்வர் பானர்ஜியின் மரணத்திற்கு எதிர்ப்புத் தெரிவித்த மாணவர்களின் ஊர்வலத்தின் போது 1945 நவம்பர் 22 அன்று காவல் துறை துப்பாக்கிச் சூட்டில் ஜோதிர்மயீ கொல்லப்பட்டார்.

## குறிப்புகள்

பகுப்பு:வங்காளப் பெண் அறிவியலாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1945 இறப்புகள்
பகுப்பு:1889 பிறப்புகள்
பிரதிபா சிங்

**பிரதிபா சிங்** (*Pratibha Singh*)(பிறப்பு 16 ஜூன் 1956) இந்தியாவின் பதினான்காவது மக்களவையில் உறுப்பினராக இருந்தார். இவர் 2012 முதல் இமாச்சல பிரதேச முதல்வராக இருந்த வீரபத்ர சிங்கின் மனைவியாவார். இமாச்சல பிரதேசத்தின் மண்டி தொகுதியிலிருந்து மக்களவைக்குத் தேர்ந்தெடுக்கப்பட்ட இவர் இந்திய தேசிய காங்கிரசு கட்சி உறுப்பினர் ஆவார்.

## தனிப்பட்ட வாழ்க்கை
பிரதிபா சிங் 1956 ஜூன் 16 அன்று இமாச்சல பிரதேசத்தின் சிம்லாவில் பிறந்தார். இவர் 1985 இல் வீரபத்ர சிங்கை மணந்தார். இவர் வீரபத்ர சிங்கின் இரண்டாவது மனைவி ஆவார். முதல் மனைவிக்குப் பிறந்த வீரபத்ர சிங்கின் மகள் அபிலாஷா குமாரி குசராத்தில் நீதிபதியாகப் பணியாற்றினார்.

## தேசிய அரசியல்
மகேஸ்வர் சிங்கை தோற்கடித்து 2004 ஆம் ஆண்டு இந்திய பொதுத் தேர்தலில் இந்திய நாடாளுமன்றத்தின் கீழவையில் பிரதிபா சிங் ஒரு இடத்தைப் பெற்றார். 2013 தேர்தல் மூலம் மக்களவைக்கு மீண்டும் தேர்ந்தெடுக்கப்பட்டார்.

## குறிப்புகள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:15வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1956 பிறப்புகள்
சூரு போர்

கி.மு. 878 இல், அசீரியாவின் மன்னர் இரண்டாம் அசூர்ணசிர்பால், சுகுவின் ( சுஹூம் ) ஆளுநரின் பிரதான கோட்டையான சூருவை பாபிலோனிய மாநிலத்திலிருந்து கைப்பற்றினார்.  அசீரியர்கள் ஒரு பெரிய வெற்றியைப் பெற்றிருந்தாலும், மத்திய யூப்ரடீஸ் பிராந்தியத்தில் ஏற்பட்ட கிளர்ச்சிகள் காரணமாக இந்த வெற்றி சந்தேகிக்கப்படுகிறது, மேலும் அசூர்ணசிர்பால் II இன் கீழ் அசீரிய இராணுவம் மீண்டும் ஒருபோதும் சுகு மீது தாக்குதல் நடத்தியதாக அறிவிக்கப்படவில்லை. இந்த போரின் போது அசீரியர்கள் பாபிலோனிய குதிரைப்படை படையை கைப்பற்றியதாக கூறப்படுகிறது. பாபிலோனிய இராணுவ விவகாரங்கள் தொடர்பாக இந்த காலகட்டத்தில் அறிவிக்கப்பட்ட சில போர்களில் இதுவும் ஒன்றாகும்.

## குறிப்புகள்

பகுப்பு:போர்கள்
ரோகிங்கியா கொடி

**ரோகிங்கியா கொடி**  என்பது ரோகிங்கியா மக்களின் கலாச்சாரம் மற்றும் இன அடையாளத்திற்கான கொடியாக அமைந்துள்ளது.  20 ஆம் நூற்றாண்டின் நடுப்பகுதியில் அதன் உருவாக்கத்தை ஆவணப்படுத்திய ரோகிங்கியா அறிஞரும் எழுத்தாளருமான ஏ.எஃப்.கே ஜிலானி அதன் பயன்பாட்டை முதலில் குறிப்பிட்டார்.  20 மே 2018 அன்று, கொடியின் புதுப்பிக்கப்பட்ட பதிப்பு ரோகிங்கியா மொழி அகாதெமியால் உருவாக்கப்பட்டு பொதுமக்களுக்கு வெளியிடப்பட்டது; இது தற்போது உலகெங்கிலும் உள்ள ரோகிங்கியா புலம்பெயர் சமூகங்களால் பயன்படுத்தப்படுகிறது. 

## வடிவமைப்பு
கொடியின் வடிவமைப்பானது வெள்ளை உரைகளைக் கொண்ட மஞ்சள் நாணயமானது பின்புலத்தில் பச்சை நிறத்தைக் கொண்டுள்ளது. பச்சை சமாதானத்தையும், தங்கம் செழிப்பையும், வெள்ளை தூய்மையையும் குறிக்கிறது. நாணயத்தில் குறிப்பிடப்பட்டுள்ள அரபு உரை இஸ்லாத்தின் நான்கு நீதியுள்ள கலீபாக்களின் பெயர்களால் சூழப்பட்ட *[[கலிமா|ஷாஹாதா ஆகும்]]* : அவை மேலே அபுபக்கர், கீழே உமர், இடதுபுறத்தில் ஓத்மான் மற்றும் வலதுபுறத்தில் அலி ஆகியவை ஆகும்.  

### விவரக்குறிப்புகள்

### வண்ணங்கள்

## குறிப்புகள்

பகுப்பு:கொடிகள்
சிப்பாஜார் சட்டமன்றத் தொகுதி

**சிப்பாஜார் சட்டமன்றத் தொகுதி** (Sipajhar Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது மங்கள்தோய் மக்களவைத் தொகுதியில் அடங்குகிறது.

## சட்டமன்ற உறுப்பினர்கள்

## மேற்கோள்கள்

பகுப்பு:அசாம் சட்டமன்றத் தொகுதிகள்
இயேலவர்த்தி நாயுடம்மா

**இயேலவர்த்தி நாயுடம்மா**  *(Yelavarthy Nayudamma)* இந்தியாவின் ஆந்திரப் பிரதேசத்தைச் சேர்ந்த ஒரு வேதிப்பொறியியலாளராவார். 1922 ஆம் ஆண்டு செப்டம்பர் மாதம் 10 அன்று இவர் பிறந்தார். விஞ்ஞானியான இவர் எம்பரர் கனிசுகா என்று அழைக்கப்பட்ட ஏர் இந்தியா விமானம் 182 குண்டு வெடிப்பின் போது கொல்லப்பட்டார். 
## அறிமுகம்
ஆந்திரப்பிரதேச மாநிலம் குண்டூர் மாவட்டத்திலுள்ள தெனாலி நகரத்திற்கு அருகிலுள்ள இயேலாவாரு கிராமத்தில் ஒரு விவசாயக் குடும்பத்தில் நாயுடம்மா பிறந்தார். 
கிராமத்தில் தனது ஆரம்பக் கல்வியைப் பெற்ற இவர் இங்குள்ள ஏ.சி கல்லூரியில் இடைநிலை கல்வியைப் பயின்றார். பின்னர், புகழ்பெற்ற பனாரசு இந்து பல்கலைக்கழகத்தில்  வேதித் தொழில்நுட்பத்தில் இளநிலை பட்டம் பெற்றார். சென்னை தோல் தொழில்நுட்ப நிறுவனத்தில் சேர்ந்து தோல் தொடர்பான ஒரு பட்டயப் படிப்பை முடித்தார். இந்தியாவின் சென்னையில் உள்ள மத்திய தோல் ஆராய்ச்சி நிறுவனத்தின் ஆரம்ப வளர்ச்சிக்கு நாயுடம்மா பங்களித்தார். நிறுவனத்தின் பன்னாட்டு  பிம்பத்தை உருவாக்குவதற்கும் இந்திய தோல் தொழிலுடன் நெருக்கமான உறவுகளை ஏற்படுத்துவதற்கும் இவர் பொறுப்பேற்றார்.

நாயுடம்மா ஒய். பவானா என்பவரை திருமணம் செய்து கொண்டார். இவர்களுக்கு இரத்தீசு மற்றும் இரமேசு என்ற இரண்டு மகன்களும், சாந்தி என்ற ஒரு மகளும் குழந்தைகளாவர். சீக்கிய தீவிரவாதக் குழுவால் 1985 ஆம் ஆண்டு சூப் மாதம் 23 அன்று  ஏர் இந்தியா 182 குண்டுவெடிப்பில்  இவர்  இறந்தார். இயேலவர்த்தி நாயுடம்மாவின் மரணத்திற்குப் பிறகு அவரது மனைவி தற்கொலை செய்து கொண்டார்.

## விருதுகள்
1971 ஆம் ஆண்டில் வழங்கப்பட்ட பத்மசிறீ விருது  உட்பட பல தேசிய மற்றும் சர்வதேச விருதுகளும் கௌரவங்களும் நாயுடம்மாவுக்கு வழங்கப்பட்டுள்ளன. 
1983 ஆம் ஆண்டில் சென்னை  சிறீ இராச லட்சுமி அறக்கட்டளையின்  மதிப்புமிக்க  விருதான இராச-லட்சுமி விருது இவருக்கு வழங்கப்பட்டது.

புதுதில்லியிலுள்ள அறிவியல் மற்றும் தொழிற்துறை ஆராய்ச்சி கழகத்தின் பொது இயக்குநராக நாயுடம்மா பணிபுரிந்தார். 1981 ஆம் ஆண்டு சூன் 12 முதல் 1982 ஆம் ஆண்டு அக்டோபர் 27 வரை புதுதில்லி சவகர்லால் நேரு பல்கலைக்கழகத்தின் நான்காவது  துணை வேந்தராக பணியாற்றினார். இவற்றைத் தவிர பல மதிப்புமிக்க தேசிய மற்றும் சர்வதேச குழுக்களிலும் பணியாற்றியுள்ளார்.

## முனைவர் நாயுடம்மா நினைவு விருது
டி இராமசாமி, சிவதாணு பிள்ளை, நோரி தாட்டாட்ரேயுடு, சாம் பிட்ரோடா, ஜி. மாதவன், கோட்டா அரிநாரயணா, வி.கே.ஆத்ரேயே, இராசகோபாலன் சிதம்பரம், ஆர். ஏ. மாசேல்கர், யாசுபீர் சிங் பசாச்சு, கத்தூரிரங்கன், வர்க்கீசு குரியன், எசு. இசட். காசிம், எம். ஜி. கே. மேனன், விசய்குமார் சரசுவட் மான்கொம்பு சாம்பசிவன் சுவாமிநாதன் மற்றும் பலர்   
அறிவியல் மற்றும் தொழில்நுட்பத்திற்காக வழங்கப்படும் முனைவர் நாயுடம்மா நினைவு விருதினை பெற்றவர்களாவார்கள்

## மேற்கோள்கள்

பகுப்பு:1922 பிறப்புகள்
பகுப்பு:1985 இறப்புகள்
பகுப்பு:பத்மசிறீ விருது பெற்றவர்கள்
பகுப்பு:தெலுங்கு மக்கள்
பகுப்பு:இந்திய அறிவியலாளர்கள்
பகுப்பு:குண்டூர் மாவட்ட நபர்கள்
பகுப்பு:வணிகம் மற்றும் தொழிற்துறையில் பத்மசிறீ விருது பெற்றவர்கள்
எதிர்பரிமாற்றுப் பண்பு

கணிதத்தில் **எதிர்பரிமாற்றுப் பண்பு** (*Anticommutative property*) என்பது சில பரிமாற்றுத்தன்மைத்தன்மையற்ற செயல்களுக்குரிய சிறப்புப் பண்பாகும். சமச்சீர்த்தன்மையை முக்கியமாகக் கொண்ட கணித இயற்பியலில் இத்தகைய செயலிகள் "எதிர்சமச்சீர் செயலிகள்" என அழைக்கப்படுகின்றன. எதிர் சமச்சீர் செயலிகளிலுள்ள இரு மாறிகளின் இடங்களைப் பரிமாற்றம் செய்யும்போது அச்செயலின் விளைவின் மதிப்பானது பரிமாற்றத்துக்கு முந்தைய நிலையில் கிடைக்கும் மதிப்பின் நேர்மாறாக இருக்கும். 

## வரையறை
A, B இரு பரிமாற்றுக் குலங்கள் எனில், f : A^2 \to B எனும் இருமாறி நேரியல் கோப்பானது எதிர்பரிமாற்றுப் பண்புடையதாக இருக்கப் பின்வரும் முடிவினை நிறைவு செய்ய வேண்டும்:

:\forall x, y \in A எனில்
:f(x, y) = - f(y, x). ஆக இருக்கும்.

## எடுத்துக்காட்டுகள்
*கழித்தல் ஒரு எதிர் பரிமாற்றுச் செயலி ஆகும்.
a, b இரு மெய்யெண்களெனில்:
: −(a − b) = b − a. 
:  2 − 10 = −(10 − 2) = −8.

* திசையன்களின் குறுக்குப் பெருக்கம் ஒரு எதிர் பரிமாற்றுச் செயலி.
**a** , **b** இரு திசையன்களெனில்:
:

## மேற்கோள்கள்
*.
## வெளியிணைப்புகள்
*. Which references the Original Russian work
* 

பகுப்பு:நுண்புல இயற்கணிதம்
பகுப்பு:ஈருறுப்புச் செயல்கள்
தேசிய கால்நடை மாநாடு, வாட்டர்லூ

**தேசிய கால்நடை மாநாடு** என்பது அயோவாவின் வாட்டர்லூவில் ஆண்டுதோறும் நடத்தப்படும் விவசாய நிகழ்வாகும். இது முதன்முதலில் 1910ஆம் ஆண்டில் நடைபெற்றது. 

மெக்ல்ராய் கலையரங்கம் மற்றும் எலக்ட்ரிக் பார்க் நடன அரங்கம் ஆகியவை தேசிய கால்நடை  மாநாட்டு மைதானத்தில் அமைந்துள்ளன.

## வரலாறு
அயோவா மாநில கண்காட்சி போன்ற பிற நிகழ்வுகளைப் போலன்றி, ஒவ்வொரு ஆண்டும் இரண்டாம் உலகப் போரின்போதும் கூட கால்நடை மாநாடு நடைபெற்றது. 

1980 களில், என்.சி.சி அமைப்பு கூடுதல் வருவாயை ஈட்ட முயற்சிக்க கிரேஹவுண்ட் பந்தய வணிகத்தைத் தொடங்கியது. இது வணிக ரீதியான தோல்வியடைந்தது. இந்த அமைப்பு 1993 ஆம் ஆண்டில் கடன் தீர்க்க இயலாத நிலை என்று அறிவித்தது. இதன் விளைவாக 1994 ஆம் ஆண்டில் நிகழ்வு ரத்து செய்யப்பட்டது.  ஸ்லாட் இயந்திரங்களை அனுமதிக்க தோல்வியுற்ற வாக்கெடுப்பின் பின்னர் 1996 இல் பந்தயம் நிறுத்தப்பட்டது,  மற்றும் இந்த வசதி 2018 இல் அழிக்கப்பட்டது. 

2008 ஆம் ஆண்டில் , அயோவாவின் போஸ்ட்வில்லில் நடந்த சோதனையில் கைது செய்யப்பட்ட 260 சட்டவிரோதமாக குடியேறியவர்களுக்கு இந்த தற்காலிக மைதானம் பயன்படுத்தப்பட்டது. 

COVID-19 தொற்றுநோயால் 2020 இல் எந்த மாநாடும் நடைபெறவில்லை.

## வெளி இணைப்புகள்

* 

## குறிப்புகள்

பகுப்பு:கால்நடைகள்
வி. ஆர். லலிதாம்பிகா

**வி.ஆர்.லலிதாம்பிகா** (V. R. Lalithambika) (பிறப்பு 1962) இந்திய விண்வெளி ஆராய்ச்சி நிறுவனத்தில் (இஸ்ரோ) பணிபுரியும் இந்திய பொறியியலாளர் மற்றும் விஞ்ஞானி ஆவார். மேம்பட்ட துவக்கி தொழில்நுட்பங்களில் நிபுணரான இவர், 2022 க்குள் இந்திய விண்வெளி வீரர்களை விண்வெளிக்கு அனுப்புவதற்கான ககன்யான் பணிக்கு தலைமை தாங்குகிறார் .

## ஆரம்ப கால வாழ்க்கை
லலிதாம்பிகா 1962 இல் இந்தியாவின் கேரளாவின் திருவனந்தபுரத்தில் பிறந்தார். தும்பா ராக்கெட் சோதனை மையம் அவரது வீட்டின் அருகாமையில் இருந்ததால், அவரது குழந்தை பருவத்திலிருந்தே, இஸ்ரோவை நோக்கி அவர் ஈர்க்கப்பட்டார். அறிவியலுக்கான அவரது வெளிப்பாடு மிக ஆரம்பத்திலேயே தொடங்கியது, ஏனெனில் அவரது தாத்தா, வில்லைகள், நுண்ணோக்கிகள் போன்ற துணைக்கருவிகளை வீட்டிலேயே தயாரித்து வந்தார், மேலும் இஸ்ரோவின் பணிகள் குறித்து அவ்வப்போதைய தகவல்களைப் பெற்று தனது அறிவைப் புதுப்பித்துக்கொண்டார். அவரது தாத்தா ஒரு கணிதவியலாளரும், வானியலாளரும் மற்றும் கொக்கை தயாரிப்பாளரும் ஆவார். அவரது தந்தையும் ஒரு பொறியியலாளர்.

லலிதாம்பிகை திருவனந்தபுரம் பொறியியல் கல்லூரியில் மின் பொறியியலில் இளங்கலைத் தொழில்நுட்பம் படித்தார். பின்னர் தனது பொறியியல் தொழில்நுட்பத்தில் முதுகலைப் பட்டத்தை  கட்டுப்பாட்டு பொறியியலில் திருவனந்தபுரம் பொறியியல் கல்லூரியிலிருந்து பெற்றார். இஸ்ரோவில் சேருவதற்கு முன்பு அவர் இரண்டு கல்லூரிகளில் பணிபுரிந்தார். இஸ்ரோவுடன் பணிபுரியும் போது தனது முனைவர் பட்ட ஆய்வை மேற்கொண்டார்.

## தொழில்
அவர் மேம்பட்ட ஏவூர்தி வாகன தொழில்நுட்பத்தின் நிபுணர் ஆவார். அவர் திருவனந்தபுரத்தின் விக்ரம் சரபாய் விண்வெளி மையத்தில் (வி.எஸ்.எஸ்.சி) சேர்ந்தார். 1988 ஆம் ஆண்டில்   ராக்கெட் கட்டுப்பாடு மற்றும் வழிகாட்டுதல் அமைப்புகளை வடிவமைக்கும் ஒரு குழுவை அவர் வழிநடத்தினார். ஆக்மென்ட் சேட்டிலைட் ஏவுதல் வாகனம் (ஏ.எஸ்.எல்.வி), முனைய துணைக்கோள் ஏவுகலம் (பி.எஸ்.எல்.வி) மற்றும் ஜியோசின்க்ரோனஸ் சேட்டிலைட் ஏவுதல் வாகனம் (ஜி.எஸ்.எல்.வி) மற்றும் மறுபயன்பாட்டு வெளியீட்டு வாகனம் (ஆர்.எல்.வி) உள்ளிட்ட பல்வேறு இஸ்ரோ ஏவூர்திகள் தொழில்நுட்பத்தில் அவர் பணியாற்றியுள்ளார்.   அவர் 100 க்கும் மேற்பட்ட விண்வெளி பயணங்களின் ஒரு பகுதியாக இருந்து வருகிறார்.

பெங்களூருவில் உள்ள இஸ்ரோ தலைமையகத்திற்குச் செல்வதற்கு முன்பு, திருவனந்தபுரத்தின் வி.எஸ்.எஸ்.சி.யில் துணை இயக்குநராக (கட்டுப்பாடு, வழிகாட்டுதல் மற்றும் உருவகப்படுத்துதல்) இருந்தார். 2022 க்குள் இந்திய விண்வெளி வீரர்களை விண்வெளியில் அனுப்பும் நோக்கம் கொண்ட இந்திய மனித விண்வெளி பயண திட்டத்தின் இயக்குநராக அவர் ககன்யான் பணிக்கு தலைமை தாங்குவார் .

## விருதுகள்
அவருக்கு விண்வெளி தங்க பதக்கம் (2001), இஸ்ரோ தனிநபர் நன்மதிப்பு விருது மற்றும் இஸ்ரோ செயல்திறன் சிறப்பான விருது (2013) வழங்கப்பட்டது. ஏவுகணை வாகன தொழில்நுட்பத்தில் சிறந்து விளங்கியதற்காக ஆஸ்ட்ரோநாட்டிகல் சொசைட்டி ஆஃப் இந்தியா விருதையும் வென்றுள்ளார்.

## தனிப்பட்ட வாழ்க்கை
அவர் ஒரு பொறியியலாளரை மணந்தார், அவருக்கு இரண்டு குழந்தைகள் உள்ளனர்.

## மேற்கோள்கள்

பகுப்பு:மலையாள அறிவியலாளர்கள்
பகுப்பு:1962 பிறப்புகள்
பகுப்பு:வாழும் மக்கள்
இவா ஏர்

**இவா ஏர்வேஸ் கார்ப்பரேசன்** (**EVA Airways Corporation**) தைவானின் தாய்பெயில் டாயுவானில் தலைமையிடமாகக் கொண்ட விமான நிறுவனம் ஆகும்.  இது தைவானின் இரண்டாவது பெரிய விமான நிறுவனமாகும்.

## வரலாறு
alt=Aircraft in flight. Side view of twin-engine jet with extended landing gear and flaps.|thumb| இவா ஏர் 1991 இல் போயிங் 767 விமானங்களுடன் தனது சேவை தொடங்கியது.
செப்டம்பர் 1988 இல், எவர்க்ரீன் மரைன் கார்ப்பரேசன் நிறுவனத்தின் 20 வது ஆண்டு விழாவில் நிறுவனத்தின் தலைவர் சாங் யுங்-ஃபா தைவானின் முதல் தனியார் பன்னாட்டு வானூர்தி சேவையை துவங்க இருப்பதாக அறிவித்தார். 

இவா ஏர்வேஸ் கார்ப்பரேசன் முறையாக மார்ச் 1989இல் நிறுவப்பட்டது. இந்த வானூர்தி சேவை முதலில் எவர்க்ரீன் ஏர்வேஸ் என்று அழைக்கப்பட்டது. 

1 சூலை 1991இல் போயிங் 767-300ER வானுர்தியுடன் தனது முதல் சேவையை தொடங்கியது ஆரம்பத்தில் தாய்பெய்லிருந்து பேங்காக், சியோல், ஜகார்த்தா, சிங்கப்பூர் சாங்கி வானூர்தி நிலையம், கோலாலம்பூர் ஆகிய இடங்களுக்கு சேவை வழங்கியது.

## சேரிடங்கள்
[thumb| [இசுடார் அலையன்சு|இசுடார் அலையன்ச விளம்பரத்துடன் இவா ஏர் வானூர்தி போயிங் 777-300ER]]
இவா ஏர் வான்சேவை மைய்யமாக தைவானின் தாவோயுவான் பன்னாட்டு வானூர்தி நிலையம் ஆகும் 

## வானூர்திகள்

## மேற்கோள்கள்

பகுப்பு:தைவானின் வானூர்தி நிறுவனங்கள்
வாடி, மகாராட்டிரம்

**வாடி** (Wadi) என்பது இந்திய மாநிலமான மகாராட்டிராவின் நாக்பூர் மாவட்டத்திலுள்ள ஒரு பெரிய கிராமமும் நகராட்சி அமைப்புமாகும். இது தேசிய நெடுஞ்சாலை எண்-53, தேசிய நெடுஞ்சாலை எண்-353I மற்றும் தேசிய நெடுஞ்சாலை எண்-353J ஆகியவற்றுடன் இணைக்கப்பட்டுள்ளது .

## புள்ளிவிவரங்கள்
2011 இந்திய மக்கள் தொகைக் கணக்கெடுப்பின்படி,  வாடியின் மக்கள் தொகை 40,147 ஆகும். ஆண்கள் 53% மற்றும் பெண்கள் 47% ஆக இருக்கின்றனர். வாடியின் சராசரி கல்வியறிவு விகிதம் 78% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 82%, பெண் கல்வியறிவு 74%. வாடியில், மக்கள் தொகையில் 14% 6 வயதுக்குட்பட்டவர்கள்.

## இதர வசதிகள்
கிடங்குகள் வாடியில் பொதுவான இடமாகும். எண் 53 ஒரு (ஆசிய நெடுஞ்சாலை 46) வாடி வழியாக பயணிக்கிறது.

## குறிப்புகள்

பகுப்பு:Coordinates on Wikidata
பகுப்பு:மகாராட்டிர மாநிலத்திலுள்ள ஊர்களும் நகரங்களும்
லாவோஸ் திரைப்படத்துறை

**லாவோஸ் திரைப்படத்துறை** (Cinema of Laos) என்பது லாவோஸ் நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இந்த திரைப்படத்துறை அருகிலுள்ள வியட்நாம் மற்றும் கம்போடியத் திரைப்படத்துறையை விட பிற்பகுதியில் தோன்றியது.

காலனித்துவம் மற்றும் உள்நாட்டுப் போருக்குப் பிறகு லாவோஸ் நாட்டில் திரைப்படதுறை ஒரு முன்னுரிமையாக கருதப்படவில்லை. முடியாட்சி ஒழிக்கப்பட்ட பின்னர் தயாரிக்கப்பட்ட முதல் முழு நீள திரைப்படம் 1983 ஆம் ஆண்டில் சோம்சித் போல்சேனா என்பவர் இயக்கிய, 'கன் வாய்ஸ் ஃப்ரம் தி ப்ளைன் ஆஃப் ஜார்ஸ்' என்ற படம் ஆகும். ஆனால் அதன் வெளியீடு தணிக்கை குழு மூலம் தடுக்கப்பட்டது. 2016 ஆம் ஆண்டு இயக்குநர் மேட்டி டூ என்பவர் இயக்கிய, 'டெரஸ்ட் சிஸ்டர்' என்ற படம் 2014 ஆம் ஆண்டு கான் திரைப்பட விழாவில் திரையிடப்பட்டது.

## மேற்கோள்கள்

பகுப்பு:ஆசியத் திரைப்படத்துறை
வாடி, கர்நாடகா

**வாடி** (Wadi) என்பது இந்திய மாநிலமான கர்நாடகாவின் குல்பர்கா மாவட்டத்தில் உள்ள மக்கள் தொகை கணக்கெடுப்பு நகரமாகும் . வாடி சந்தி தொடருந்து நிலையம் இந்திய இரயில்வேயில் ஒரு முக்கியமான சந்திப்பாகும். குல்பர்கா நகரம், வாடியிலிருந்து இருப்புப்பாதை வழியாக 37 கி.மீ தொலைவிலும், சாலை வழியாக 40 கி.மீ தொலைவிலும் உள்ளது. சிக்கந்தராபாத் முதல்  வாடி வரையிலான இருப்புப்பாதை 1874 இல் தொடங்கப்பட்டது.

## நிலவியல்
வாடி 17.07 ° N 76.98 ° E இல் அமைந்துள்ளது. இது சராசரியாக 411 மீட்டர்  உயரத்தில் உள்ளது&nbsp;(1348&nbsp;அடி).

## புள்ளிவிவரங்கள்
இந்தியாவின் 2011 மக்கள் தொகைக் கணக்கெடுப்பின்படி, வாடியின் மக்கள் தொகை 120,000 ஆகும். ஆண்களில் மக்கள் தொகையில் 51%, பெண்கள் 49% இருக்கின்றனர். வாடியின் சராசரி கல்வியறிவு விகிதம் 54% ஆகும். இது தேசிய சராசரியான 59.5% ஐ விடக் குறைவு: ஆண் கல்வியறிவு 63%, பெண் கல்வியறிவு 45%. வாடியில், மக்கள் தொகையில் 14% 6 வயதுக்குட்பட்டவர்கள்.

## சுற்றுலா
வாடி ஒரு சுற்றுலா தலமாகும். அனுமனுக்கு கோயில் ஒன்று இரயில்வே குடியிருப்பிலும், மற்றொன்று வாடி ரயில் நிலையத்திலிருந்து 10 கி.மீ தொலைவிலும் அமைந்துள்ளது. வாடி நகரத்திலிருந்து 6 கி.மீ தொலைவில் உள்ள அஸ்தான் இ குவாட்ரி ஹல்கட்டா ஷெரீப் தர்கா இருக்கின்றன

## போக்குவரத்து
வாடி சந்திப்பு இரயில் நிலையம் மும்பை-சென்னை பாதையின் ஒரு பகுதியாக இருக்கும் சோலாப்பூர்-குண்டக்கல் பாதையில் உள்ளது. மும்பை, பெங்களூரு, ஐதராபாத்து  மற்றும் சென்னை ஆகிய பெருநகரங்களிலிருந்து இரயில்கள் இந்த நகரத்தின் வழியாக செல்கின்றன. இது இரயில் மூலம் செகந்திராபாத்துடன் இணைக்கப்பட்டுள்ளது.

## வருமானம் / பொருளாதாரம்
வாடி, ஏ.சி.சியின் இரண்டு சிமென்ட் ஆலைகளைக் கொண்டுள்ளது, ஒன்று 2.6 எம்.டி.பி.ஏ (ஆண்டுக்கு மில்லியன் டன்) திறன் மற்றும் மற்றொன்று 2.1 எம்.டி.பி. இவை நாட்டின் மிகப்பெரிய சிமென்ட் ஆலைகளில் சில. வாடி சுண்ணாம்பு சுரங்கங்களுக்கும் பிரபலமானது. வாடி ஒரு முக்கியமான இரயில் சந்திப்பாகும்.

ஏ.சி.சி சிமென்ட் ஆலைகள், இரயில்வே மற்றும் சுண்ணாம்பு ஆகியவற்றின்  வேலைவாய்ப்பு தேடி பல்வேறு பிராந்தியங்கள் மற்றும் கலாச்சாரங்களைச் சேர்ந்த மக்களை ஈர்த்துள்ளன.

## குறிப்புகள்
*ACC Plant 

பகுப்பு:Coordinates on Wikidata
பகுப்பு:கருநாடக மாநிலத்திலுள்ள ஊர்களும் நகரங்களும்
2020 ஆப்கானித்தான் வெள்ளம்

ஆகஸ்ட் 2020 இல் ஆப்கானித்தானில் தொடர்ச்சியான திடீர் வெள்ளம் ஏற்பட்டது. பர்வான் மாகாணத்தின் சாரிகரில் பெய்த மழையால் அவை ஏற்பட்டன. இந்த வெள்ளத்தில் குறைந்தது 190 பேர் கொல்லப்பட்டனர் மற்றும் 250 பேர் காயமடைந்தனர், மேலும் நூற்றுக்கணக்கான வீடுகள் அழிக்கப்பட்டன. கபீசா மாகாணம்,  வர்தகு மாகாணம், நங்கர்கார் மாகாணம், பாஞ்ச்சிர் மாகாணம் மற்றும் பாக்டியா மாகாணங்களில் சில உயிரிழப்புகள் மற்றும் உள்கட்டமைப்புகள் அழிக்கப்பட்டுள்ளதாக பேரிடர் மேலாண்மை அமைச்சகம் தெரிவித்துள்ளது.

ஆப்கானித்தானில் நடந்து வரும் போரினால் மீட்பு முயற்சிகள் சிக்கலானவையாக உள்ளன.  சில பகுதிகளைப் போலவே, போர் காரணமாக உதவிகளை வழங்க முடியவில்லை.

ஆகஸ்ட் 29, 2020 அன்று வெள்ளத்தின் இறப்பு எண்ணிக்கை 160 ஆக உயர்ந்தது. 129 இறப்புகள் பர்வானில் நிகழ்ந்தன.

செப்டம்பர் 1, 2020 அன்று இறப்பு எண்ணிக்கை 190 ஆக உயர்ந்தது மற்றும் 172 பேர் காயமடைந்தனர்.

## குறிப்புகள்

பகுப்பு:2020 நிகழ்வுகள்
பகுப்பு:ஆப்கானித்தானில் இயற்கை அழிவுகள்
வாசுதேவன் சிறீனிவாசு

**வாசுதேவன் சிறீனிவாசு** *(Vasudevan Srinivas)* இந்தியாவைச் சேர்ந்த ஒரு கணிதவியலாளராவார். 1958 ஆம் ஆண்டு சூன் மாதம் 6 அன்று இவர் பிறந்தார். இயற்கணித வடிவவியலில் நிபுணத்துவம் பெற்றுள்ளார். மும்பையிலுள்ள டாடா அடிப்படை ஆராய்ச்சி நிறுவனத்தின் கணிதப் பள்ளியில் மூத்த பேராசிரியராக பணிபுரிகிறார்.

சிறீனிவாசு பெங்களூர் பல்கலைக்கழகத்தில் இளம் அறிவியல் பட்டமும் சிக்காக்கோ பல்கலைக் கழகத்தில் 1978 ஆம் ஆண்டில் முதுநிலை அறிவியல் மற்றும் 1982 ஆம் ஆண்டில் முனைவர் பட்டங்களையும் பெற்றார். அமெரிக்க கணிதவியலாளர் சிபென்சர் பிளாச்சு வாசுதேவன் சீறீனிவாசுவின் முனைவர் பட்ட ஆராய்ச்சிக்கு மேற்பார்வையாளராக இருந்தார். வாசுதேவன் 1983 ஆம் ஆண்டு முதல்  மும்பையின் டாடா அடிப்படை ஆராய்ச்சி நிறுவனத்தில்  கல்வி கற்பித்தல் வாழ்க்கையை வருகைதரும் பேராசிரியராகத் தொடங்கினார்.
 
முக்கியமாக இயற்கணித வடிவவியலில்  ஒற்றை இயற்கணித வகை  சுழற்சிகளை ஆய்வு செய்வதில் சீறீனிவாசு நிபுணத்துவம் பெற்றவராக இருந்தார். பரிமாற்று இயற்கணித  இடைமுகத்தின் திட்டவட்டமான தொகுதிகள், வகுப்பி வர்க்கக் குழுக்கள், தனித்துவமான காரணிமயமாக்கல் களங்கள் மற்றும் இல்பர்ட்டு செயல்பாடுகள் மற்றும் பெருக்கம் தொடர்பான ஆய்வுகளையும் இவர் மேற்கொண்டார்.

கணித அறிவியல் பிரிவில் இந்தியாவின் மிக உயர்ந்த அறிவியல் விருதான சாந்தி சுவரூப் பட்நாகர் விருது 2003 ஆம் ஆண்டு இவருக்கு வழங்கப்பட்டது.
 
## பிற விருதுகள்
*1987 ஆம் ஆண்டில் இளம் விஞ்ஞானிகளுக்கான இந்திய தேசிய அறிவியல் அகாதமி பதக்கம் 
*1995 ஆம் ஆண்டிற்கான  கணிதப் பிரிவுக்காக பி.என். பிர்லா அறிவியல் பரிசு
*புதுதில்லி இந்திய தேசிய அறிவியல் அகாடமியின் உறுப்பினர். 
*2008 ஆம் ஆண்டு உலக அறிவியல் அகாதமி விருது. AS பரிசு.
*2012 ஆம் ஆண்டு அமெரிக்க கணித சங்கத்தின் உறுப்பினர்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:இந்தியக் கணிதவியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்